Povestea celor şase fete de împărat

A fost odată ca niciodată un împărat care dorea să stabilească cui să ofere cheia împărţiei sale. Pentru că bunul Dumnezeu nu i-a oferit urmaşi de sex masculin care să permită succesiunea prestabilită la tron, lupta avea să fie între cele şase fete ale împăratului.

Prima era frumoasă şi deosebit de pricepută la crearea discursurilor. Celelalte surori o alintau spunându-i *arta cuvântului*, tatăl ştia că ea va fi câştigătoarea dacă proba ar avea ca scop comunicarea cu poporul. Felul în care comunică cu ceilalţi îi oferă una dintre calităţile cele mai importante pentru un conducător.

A doua era la fel de frumoasă ca sora ei mai mare, dar cu o voce extraordinară. Dacă impăratul s-ar decide să stabilească o probă de talente, ea ar fi câştigătoarea deplină. Vocea ei minunată îi încântă pe oameni la fiecare sărbătoare organizată la castel, iar poporul poate vedea în ea o minunată conducătoare care ştie să îmbine conducerea castelului cu delectarea poporului.

Cea de-a treia fată a împăratului nu se deosebeşte prin frumuseţe de surorile ei, fiind la fel de frumoasă, dar are o pricepere extraordinară în ceea ce priveşte pregătirea fizică pentru posibilele ameninţări ale regatului. În fiecare dimineaţă îşi urmează cu stricteţe rutina şi se pregăteşte alături de ceilalţi soldaţi reuşind să stârnească atenţia poporului. Împăratul ştie că ea va fi câştigătoarea dacă proba pentru preluarea regatului ar fi dexteritatea, pregătirea fizică.

Cea de-a patra fata continuă tradiţia frumuseţii neasemuite, dar este mai visătoare decât ultima, dexteritatea fizică fiind înlocuită de o comuniune completă cu natura. Mereu plantând flori în grădina mamei sau ajutând micile vietăţi din natura, ea este cea care poate obţine cel mai uşor aprecierea comunităţii pentru grija pe care o oferă pământului.

Ultimele două surori sunt cele mai mici, dar pentru că au împărţit pentru nouă luni uterul mamei, s-au decis ca în noua viaţă să se plaseze la poli opuşi. Una este deosebit de pricepută la a coordona şi organiza o echipă, reuşind să folosească calităţile fiecărui membru participant pentru a obţine rezultatul mult dorit. Cealaltă este mult mai reticentă, considerând că abilitatea de a lucra individual este cea prin care poate obţine rezultatele maxime în modul cel mai sigur, fiind o singură persoană implicată, posibilele probleme care ţin de confidenţialitate au un făptaş cunoscut. Împăratul ştie că metoda fiecăreia este folositoare în anumite situaţii, dar mai ştie şi că activitatea regatului nu se poate limita doar la una dintre ele.

După ce a petrecut mult timp gândindu-se care dintre cele şase este cea vrednică pentru a conduce regatul, tatăl înţelege că nu se poate limita la o singură fată, deoarece alegerea uneia presupune pierderea ceorlalte şase. Un conducător nu poate să fie doar bun vorbitor, bun strateg sau bun conducător, el trebuie să fie câte puţin din fiecare, iar în anumite momente să aleagă cu stricteţe calea cea mai sigură pentru regat. Luminat de o idee măreaţă, înţelege atunci împăratul că trebuie să ofere fiecăreia o parte din regat, fiecare dintre ele trebuie să facă ceea ce ştie mai bine, numai aşa împărăţia va fi bine organizată, iar domnia lor va fi una despre care se va vorbi mult timp de acum înainte.